هر ایشده، ایشین بیر باشینی بوش توتساق، ایش اوزناالادیقدا، زورلانماریق. ایش تئز بیتدییی آن دا، بیتدییی یئردن باغلاییب، قورتاراریق. آنجاق بوش توتمادیقدا، ایشی بیر باشدان باشلاییب، سونونا یئتیرنده، قالانینی زورلا یئرلشدیرمه یه چالیشیب، ایشی آخسادیب، بیر واقتلار دا ایش بیر یوللوق باتیراریق.
هردن "ایشین بیر باشین بوش توت"-و قولاغیمیزا سیرقا ائله دییمیزده، بیر باشی بوش توتماق یئرینه، ایکی باشینی دا بوش توتاریق. ایکی باشی بوش توتولان ایشین سونونو سیز دئیین نئجه اولار. اوشاقلیق زامانین، ائوجیک-ائوجیک اویونلارینا اوخشایار، بیر فرقیله او دا بوکی؛ اوشاقلیقدا اوینانان ائوجیک-ائوجیک، تکجه واقت گئچیرمک اوچون اولماز. بؤیوکلری یانسیلاماق اوچون اولوب، گله جک اوچون اوینانار. آنجاق، بؤیوکلوکده ایکی باشی بوش اولان ایشلر، تکجه واقت گئچیرمکله، اؤزوموز قاندیرماق اوچون اولور. بوش توتماغی، ایکی قولاغیمیزا سانجماقلا، باشلاری بوش قویا بیلریک.
azb_Arab azb_Arab